open-index/open-wikipedia-markdown huggingface dataset:
NGC 4919

Ο **[[Νέος Γενικός Κατάλογος|NGC]] 4919** είναι φακοειδής γαλαξίας ο οποίος απέχει περίπου 340 εκατομμύρια έτη φωτός και βρίσκεται στον αστερισμό Κόμη Βερενίκης. Τον ανακάλυψε ο αστρονόμος Χάινριχ ντ' Αρέ (Heinrich d'Arrest) στις 5 Μαΐου 1864 και ανήκει στο Σμήνος γαλαξιών της Κόμης.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
4919
44885
08133
Κατηγορία:Κόμη Βερενίκης
Κατηγορία:Σμήνος της Κόμης
+05-31-097
Γκεγαρκουνίκ (χωριό)

Το **Γκεγαρκουνίκ** (αρμενικά: Գեղարքունիք) είναι χωριό στον δήμο Γκαβάρ της περιφέρειας Γκεγαρκουνίκ στην Αρμενία.

## Ιστορία
Το χωριό δημιουργήθηκε από μετανάστες από το Γκαβάρ το 1828.

## Πληθυσμός
Σύμφωνα με την απογραφή του 2011 το χωριό έχει πληθυσμό 1.654 κατοίκων.

## Παραπομπές


Κατηγορία:Κατοικημένες περιοχές στην Περιφέρεια Γκεγαρκουνίκ
Γερανός (Αρμενία)

Το **Γερανός** (αρμενικά: Երանոս) είναι χωριό στον δήμο Μαρτουνί της περιφέρειας Γκεγαρκουνίκ στην Αρμενία.

## Πληθυσμός
Σύμφωνα με την απογραφή του 2011 το χωριό είχε 5.479 κατοίκους.

## Παραπομπές


Κατηγορία:Κατοικημένες περιοχές στην Περιφέρεια Γκεγαρκουνίκ
NGC 4614

Ο **[[Νέος Γενικός Κατάλογος|NGC]] 4614** είναι ραβδωτός φακοειδής γαλαξίας στον αστερισμό Κόμη Βερενίκης. Τον ανακάλυψε ο αστρονόμος Χάινριχ ντ' Αρέ (Heinrich d'Arrest) στις 9 Μαΐου 1864.

## Υπερκαινοφανής
Στις 10 Απριλίου 2018 παρατηρήθηκε ένας υπερκαινοφανής τύπου Ia στον γαλαξία αυτόν και ονομάστηκε **SN 2018ata**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί φακοειδείς γαλαξίες
4614
42573
07851
Κατηγορία:Κόμη Βερενίκης
+04-30-012
Μάριο Λάγκο

Ο **Μάριο Λάγκο** (ιταλικά: *Mario Lago*, 27 Απριλίου 1878, Σαβόνα -  27 Απριλίου 1950, Κάπρι) ήταν Ιταλός διπλωμάτης και κρατικός λειτουργός.

## Βιογραφία

Γεννημένος στο Πεβεράνιο ο Μάριο Λάγκο ήταν ο διοικητής των υπό ιταλική κατοχή Δωδεκανήσων από το 1922 ως το 1936. Η θητεία του Λάγκο στα Δωδεκάνησα χαρακτηρίζεται από μία μετριοπαθή πολιτική και από σεβασμό στην εθνική και πολιτιστική ταυτότητα των κατοίκων της Ιταλικής αποικίας. Ο Λάγκο ήταν ικανός στο να επιτευχθεί η αρμονική συμβίωση της ελληνικής, της τουρκικής και της σεφαρδίτικης εβραϊκής κοινότητας στο νησί της Ρόδου μαζί με τους Ιταλούς αποικιοκράτες. Επίσης, υπήρχε αρμονικό πνεύμα και ανάμεσα στις τρεις κοινότητες αφού παρότρυνε σημαντικά τους γάμους μεταξύ τους. Η περίοδος που κυβέρνησε χαρακτηρίζεται ως η *"Χρυσή Εποχή της Ιταλοκρατίας στα Δωδεκάνησα"* με αναπτυγμένη οικονομία και αρμονική κοινωνία. Ο Λάγκο συμμετείχε επίσης ως διπλωμάτης της Ιταλίας στη Συνδιάσκεψη της Λωζάνης. 

Ο Λάγκο επίσης δημιούργησε ένα μεγάλο πλάνο από δημόσια έργα στη Ρόδο και στα άλλα νησιά των Δωδεκανήσων. Αυτά τα σχέδια οδήγησαν στη δημιουργία μίας βάσης στο νησί της Λέρου, το Λακκί Λέρου ως έδρα του Ιταλικού Βασιλικού Ναυτικού, επίσης ίδρυσε το Πεβεράνιο Ρόδιο σαν οικισμό μόνιμης εγκατάστασης Ιταλών εποίκων.Τον Δεκέμβριο του 1936 τον αντικατέστησε ο Τσέζαρε Μαρία Ντε Βέκκι κορυφαίο στέλεχος του Φασιστικού Κόμματος του Μπενίτο Μουσολίνι, αρκετά βίαιος σε αντίθεση με τον Λάγκο και με περισσότερες εξουσίες.

## Παραπομπές



## Πηγές

*Marc Dubin (2002). Rough Guide to the Dodecanese & East Aegean islands. Rough Guides. 
*Anthony J. Papalas (2005). Rebels and radicals: Icaria 1600-2000. Bolchazy-Carducci Publishers. 
* https://www.protothema.gr/stories/article/1397729/sunthiki-tis-lozanis-100-hronia-i-istoria-tis-ti-provlepei-kai-giati-oi-tourkoi-theloun-na-tin-allaxoun/
* https://lerosisland.gr/listings/%CE%BF-%CE%B1%CE%B5%CF%81%CE%BF%CE%BD%CE%B1%CF%8D%CF%83%CF%84%CE%B1%CE%B8%CE%BC%CE%BF%CF%82-%CF%83%CF%84%CE%B1-%CE%BB%CE%AD%CF%80%CE%B9%CE%B4%CE%B1/
* https://www.rodiaki.gr/article/468179/tos 
* https://www.rodiaki.gr/article/374082/mario-lagko-dolios-dioikhths-h-ethnikos-eyergeths
* https://www.karpathiakanea.gr/mario-lago-karpathos-1926/#google_vignette
* https://www.mononews.gr/politismos/i-ippotiki-rodos-ke-i-italiki-katochi-i-politiki-ikonografia-tou-nisiou
* https://www.mixanitouxronou.gr/i-italiki-katochi-ton-dodekanison-irthan-os-quot-apeleytherotes-quot-kai-apagoreysan-akoma-kai-to-mple-chroma-sta-parathyrofylla-ton-spition-pos-quot-pazarepsan-quot-toys-othomanoys-nea-ekpompi/

Κατηγορία:Ιταλοί διπλωμάτες
Κατηγορία:Μεγάλοι Αξιωματούχοι του Τάγματος των Αγίων Μαυρικίου και Λαζάρου
Βεργούδια Ανατολικής Αττικής

Τα **Βεργούδια** ή **Βερδούγια** είναι μικρό σύμπλεγμα τεσσάρων βραχονησίδων και βράχων στον Νότιο Ευβοϊκό κόλπο, ανάμεσα στην Αττική και την Εύβοια. Βρίσκονται στον δίαυλο του σημερινού πορθμείου της Αγίας Μαρίνας – Νέων Στύρων, νότια της νησίδας Καβαλλιανής (το όριο Βόρειου με Νότιο Ευβοϊκού) και ανατολικά της νησίδας Στύρα. Η μεγαλύτερη από αυτές είναι η Παρθενόπη ή Βεργούδι, πάνω στην οποία υπάρχει παλιός φάρος που έχει χαρακτηριστεί διατηρητέο μνημείο, η βορειότερη ο Δερακωτός και η νοτιότερη τα Ξεροπούλια.

**Το ναυάγιο του επιβατικού πλοίου Χειμάρρα**

Στις 19 Ιανουαρίου 1947 το παμπάλαιο ατμόπλοιο Χειμάρρα (πολεμική αποζημίωση από τους Ιταλούς στο ελληνικό δημόσιο) προσέκρουσε σε μια από τις βραχονησίδες Βεργούδια με αποτέλεσμα να υποστεί σοβαρή βλάβη το πηδάλιό του. Συνέχισε την πορεία του ακυβέρνητο για μιάμιση ώρα και σε απόσταση μόλις ενός μιλίου από την Αγία Μαρίνα, τελικά εγκαταλείφθηκε εντελώς ανεξέλεγκτα και βυθίστηκε. Στο ναυάγιο έχασαν τη ζωή τους τουλάχιστον 383 άνθρωποι (544 επιβάτες, 86 πλήρωμα - μεταξύ των οποίων βρίσκονταν 36 πολιτικοί κρατούμενοι που οδηγούνταν στην εξορία και περίπου 200 χωροφύλακες και στρατιώτες). 

## Εξωτερικοί σύνδεσμοι
* Φωτογραφία με τα Βεργούδια στον ιστότοπο https://www.greece.com/.
* ΤΙΤΑΝΙΚΟΣ ΤΗΣ ΕΛΛΑΔΑΣ Την ξέρεις την Παρθενόπη και τη Πλαταδούρα; στο https://www.youtube.com/.
* Πρόσκρουση του Φ/Γ ΠΑΡΑΛΟΣ στη βραχονησίδα Βερδούγια από την ιστοσελίδα https://www.shipfriends.gr/.
## Παραπομπές


Κατηγορία:Δήμος Μαραθώνος
Κατηγορία:Ελληνικές βραχονησίδες
Κομητεία Μέικον (Τζόρτζια)

Η **Κομητεία Μέικον** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 11, 817 άτομα.Η διοικητική πρωτεύουσα (*έδρα*) είναι το Ογκλέθορπ. 

Η κομητεία ιδρύθηκε το 1837 από τμήματα των κομητειών Μάριον και Χιούστον. Πήρε το όνομά της προς τιμήν του Ναθάναελ Μέικον (1758–1837), στρατηγό, μέλος της Βουλής των Αντιπροσώπων των ΗΠΑ και γερουσιαστή.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 406 τετραγωνικά μίλια (1.050 km2), εκ των οποίων 401 τετραγωνικά μίλια (1.040 km2) είναι στεριά και 5,4 τετραγωνικά μίλια (14 km2) (1,3%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Πιτς (βορειοανατολικά)
* Κομητεία Χιούστον (ανατολικά)
* Κομητεία Ντούλι (νοτιοανατολικά)
* Κομητεία Σάμτερ (νότια)
* Κομητεία Σλέι (νοτιοδυτικά)
* Κομητεία Τέιλορ (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Μεριγουέδερ (Τζόρτζια)

Η **Κομητεία Μεριγουέδερ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 20, 931 κάτοικοι.Η διοικητική πρωτεύουσα (*έδρα*) είναι το Γκρίνβιλλ.

Η κομητεία ιδρύθηκε το 1827 από τμήμα της κομητείας Τρουπ. Πήρε το όνομά της προς τιμήν του στρατηγού Ντέιβιντ Μεριγουέδερ (1755–1822), ήρωα της Αμερικανικής Επανάστασης και γερουσιαστή.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 505 τετραγωνικά μίλια (1.310 km2), εκ των οποίων 501 τετραγωνικά μίλια (1.300 km2) είναι στεριά και 4,2 τετραγωνικά μίλια (11 km2) (0,8%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Κογουέτα (βόρεια)
* Κομητεία Σπάλντινγκ (βορειοανατολικά)
* Κομητεία Πάικ (ανατολικά)
* Κομητεία Άπσον (νοτιοανατολικά)
* Κομητεία Τάλμποτ (νότια)
* Κομητεία Χάρις (νοτιοδυτικά)
* Κομητεία Τρουπ (δυτικά)

## Παραπομπές


Κατηγορία:Κομητείες της Τζόρτζια
Κομητεία Μπάλντουιν (Τζόρτζια)

Η **Κομητεία Μπάλντουιν** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 43, 396 κάτοικοι.Η διοικητική πρωτεύουσα (*έδρα*) είναι το Μίλεντζβιλλ.

Η κομητεία ιδρύθηκε το 1803 και πήρε το όνομά της προς τιμήν του Έιμπραχαμ Μπάλντουιν (1754–1807), υπογράφοντα το Σύνταγμα των Ηνωμένων Πολιτειών, βουλευτή των ΗΠΑ που εκπροσωπεί τη Τζόρτζια και ιδρυτή του Πανεπιστημίου της Τζόρτζια.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 267 τετραγωνικά μίλια (690 km2), εκ των οποίων τα 9,6 τετραγωνικά μίλια (25 km2) (3,6%) καλύπτονται από νερό.
### Γειτονικές κομητείες
* Κομητεία Πάτναμ (βόρεια)
* Κομητεία Χάνκοκ (βορειοανατολικά)
* Κομητεία Ουάσινγκτον (ανατολικά)
* Κομητεία Ουίλκινσον (νότια)
* Κομητεία Τζόουνς (δυτικά)

## Παραπομπές


Κατηγορία:Κομητείες της Τζόρτζια
Κομητεία Μπανκς (Τζόρτζια)

Η **Κομητεία Μπανκς** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 19, 789 κάτοικοι.Η διοικητική πρωτεύουσα (*έδρα*) είναι το Χόμερ.

Η κομητεία ιδρύθηκε το 1859 από τμήματα των κομητειών Φράνκλιν και Χάμπερσμαν. Πήρε το όνομά της προς τιμήν του Δρ. Ρίτσαρντ Μπανκς (1784–1850), τοπικού φυσικού.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 234 τετραγωνικά μίλια (610 km2), εκ των οποίων 232 τετραγωνικά μίλια (600 km2) είναι στεριά και 1,8 τετραγωνικά μίλια (4,7 km2) (0,8%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Χάμπερσαμ (βόρεια)
* Κομητεία Στίβενς (βορειοανατολικά)
* Κομητεία Φράνκλιν (ανατολικά)
* Κομητεία Μάντισον (νοτιοανατολικά)
* Κομητεία Τζάκσον (νότια)
* Κομητεία Χολλ (δυτικά)

## Παραπομπές


Κατηγορία:Κομητείες της Τζόρτζια
Κομητεία Μπάροου (Τζόρτζια)

Η **Κομητεία Μπάροου** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 92, 792 κάτοικοι.Η διοικητική πρωτεύουσα (*έδρα*) είναι το Ουίντερ . 

Η κομητεία ιδρύθηκε το 1914 από τμήματα των κομητειών Γκουίνετ, Ουόλτον και Τζάκσον. Πήρε το όνομά της προς τιμήν του Ντέιβιντ Μπάροου (1852–1929), πρύτανη του Πανεπιστημίου της Τζόρτζια (1906–29).
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 163 τετραγωνικά μίλια (420 km2), εκ των οποίων 160 τετραγωνικά μίλια (410 km2) είναι στεριά και 2,6 τετραγωνικά μίλια (6,7 km2) (1,6%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Χολλ (βόρεια)
* Κομητεία Τζάκσον (βορειοανατολικά)
* Κομητεία Κλαρκ (ανατολικά)
* Κομητεία Οκόνη (νοτιοανατολικά)
* Κομητεία Ουόλτον (νότια)
* Κομητεία Γκουίνετ (δυτικά)

## Παραπομπές


Κατηγορία:Κομητείες της Τζόρτζια
Κομητεία Μπάρτοου (Τζόρτζια)

Η **Κομητεία Μπάρτοου** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 115,041 κάτοικοι. Η διοικητική πρωτεύουσα (*έδρα*) είναι το Κάρτερσβιλλ. 

Η κομητεία ιδρύθηκε το 1832 από τμήμα της κομητείας Τσερόκι. Πήρε το όνομά της προς τιμήν του Φράνσις Μπάρτοου (1816–61), του πρώτου στρατηγού που σκοτώθηκε κατά τη διάρκεια του Αμερικανικού Εμφυλίου Πολέμου.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 470 τετραγωνικά μίλια (1.217 km2), εκ των οποίων 460 τετραγωνικά μίλια (1.191 km2) είναι στεριά και 11 τετραγωνικά μίλια (28 km2) καλύπτονται από ύδατα (λίμνες, ποτάμια)
.
### Γειτονικές κομητείες
* Κομητεία Γκόρντον (βόρεια)
* Κομητεία Πίκενς (βορειοανατολικά)
* Κομητεία Τσερόκι (ανατολικά)
* Κομητεία Κομπ (νοτιοανατολικά)
* Κομητεία Πάλντινγκ (νότια)
* Κομητεία Πολκ (νοτιοδυτικά)
* Κομητεία Φλόιντ (δυτικά)

## Παραπομπές


Κατηγορία:Κομητείες της Τζόρτζια
Κομητεία Μπέικον (Τζόρτζια)

Η **Κομητεία Μπέικον** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 11, 124 κάτοικοι.Η διοικητική πρωτεύουσα (*έδρα*) είναι η Άλμα. 

Η κομητεία ιδρύθηκε το 1914 και πήρε το όνομά της προς τιμήν του Ογκόστους Οκτάβιους Μπέικον  (1839–1914) γερουσιαστή των ΗΠΑ (1895–1914).
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 286 τετραγωνικά μίλια (740 km2), εκ των οποίων 259 τετραγωνικά μίλια (670 km2) είναι στεριά και 27 τετραγωνικά μίλια (70 km2) (9,5%) καλύπτονται από νερό.
### Γειτονικές κομητείες
* Κομητεία Άπλινγκ (βορειοανατολικά)
* Κομητεία Πιρς (νοτιοανατολικά)
* Κομητεία Γουέαρ (νότια)
* Κομητεία Κόφι (δυτικά)
* Κομητεία Τζεφ Ντέιβις (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Μπεν Χιλλ (Τζόρτζια)

Η **Κομητεία  Μπεν Χιλλ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 17, 128 κάτοικοι.Η διοικητική πρωτεύουσα (*έδρα*) είναι το Φίτζεραλντ. Η κομητεία ιδρύθηκε το 1906 από τμήματα των κομητειών Ίρβιν και Ουίλκοξ. Πήρε το όνομά της προς τιμήν του Μπέντζαμιν Μπεν Χιλλ (1823–82), γερουσιαστή των ΗΠΑ (1877–82)
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 254 τετραγωνικά μίλια (660 km2), εκ των οποίων 250 τετραγωνικά μίλια (650 km2) είναι στεριά και 3,8 τετραγωνικά μίλια (9,8 km2) (1,5%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Ουίλκοξ (βόρεια)
* Κομητεία Τέλφερ (βορειοανατολικά)
* Κομητεία Κόφι (ανατολικά)
* Κομητεία Ίρβιν (νότια)
* Κομητεία Τέρνερ (δυτικά)

## Παραπομπές


Κατηγορία:Κομητείες της Τζόρτζια
Κομητεία Μπέριεν (Τζόρτζια)

Η **Κομητεία Μπέριεν** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 18, 570 κάτοικοι.Η διοικητική πρωτεύουσα (*έδρα*) είναι το Νάσβιλλ. 

Η κομητεία ιδρύθηκε το 1856 από τμήματα των κομητειών Ίρβιν,
Λόουντς και Κόφι. Πήρε το όνομά της προς τιμήν του Τζον Μακφέρσον Μπέριεν (1781–1856) γερουσιαστή των ΗΠΑ.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 458 τετραγωνικά μίλια (1.190 km2), εκ των οποίων 452 τετραγωνικά μίλια (1.170 km2) είναι στεριά και 6,0 τετραγωνικά μίλια (16 km2) (1,3%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Ίρβιν (βόρεια)
* Κομητεία Κόφι (βορειοανατολικά)
* Κομητεία Άτκινσον (ανατολικά)
* Κομητεία Λάνιερ (νοτιοανατολικά)
* Κομητεία Λόουντες (νότια)
* Κομητεία Κουκ (δυτικά)
* Κομητεία Τιφτ (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Ουόρθ (Τζόρτζια)

Η **Κομητεία Ουόρθ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 20, 273 κάτοικοι.Η διοικητική πρωτεύουσα (*έδρα*) είναι το Σιλβέστερ. 
## Ιστορία
Η κομητεία ιδρύθηκε από τμήματα των κομητειών Ίρβιν και Ντούλι στις 20 Δεκεμβρίου 1853, με πράξη της Γενικής Συνέλευσης της Τζόρτζια, και έγινε η 106η κομητεία της Τζόρτζια. Πήρε το όνομά της προς τιμήν του στρατηγού Ουίλιαμ Τζ. Ουόρθ, (1794–1849), ήρωα του Μεξικανο-Αμερικανικού Πολέμου.Το 1905, τμήματα της κομητείας Γουόρθ χρησιμοποιήθηκαν για τη δημιουργία των κομητειών Τιφτ και Τέρνερ.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 575 τετραγωνικά μίλια (1.490 km2), από τα οποία 571 τετραγωνικά μίλια (1.480 km2) είναι στεριά και 4,1 τετραγωνικά μίλια (11 km2) (0,7%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Κρισπ (βόρεια)
* Κομητεία Τέρνερ (βορειοανατολικά)
* Κομητεία Τιφτ (ανατολικά)
* Κομητεία Κόλκουιτ (νότια)
* Κομητεία Μίτσελ (νοτιοδυτικά)
* Κομητεία Ντόχερτι (δυτικά)
* Κομητεία Λι (βορειοδυτικά)

## Παραπομπές


Κατηγορία:Κομητείες της Τζόρτζια
Οντ (Ωτ-Γκαρόν)

Το **Οντ** (, , ) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Γκαρόν
Σάουε

Το **Σάουε** () είναι κωμόπολη της βορειοδυτικής Εσθονίας. Είναι το διοικητικό κέντρο του ομώνυμου Δήμου Σάουε της Επαρχίας Χάργιου. Ο πληθυσμός της ανερχόταν σε 6.217 κατοίκους το 2025, έναντι 4.432 κατοίκων το 1990. Η έκταση της πόλεως είναι μόλις 3,49 τετραγωνικά χιλιόμετρα, έναντι 628 του Δήμου.

## Γεωγραφία
Το Σάουε είναι κτισμένο σε υψόμετρο 44 μέτρα πάνω από την επιφάνεια της θάλασσας, σε μια πλεονεκτική τοποθεσία κοντά στην πρωτεύουσα της χώρας, το Τάλιν, από την οποία απέχει 18 χιλιόμετρα. Προσελκύει έτσι αρκετούς εύπορους πολίτες, στους οποίους αρέσει η ισορροπία του ανάμεσα στην ατμόσφαιρα της επαρχιακής κώμης και σε εκείνη της μεγαλούπολης. Το Σάουε προσφέρει φυσικό τοπίο σε μικρή απόσταση από τις ευκολίες και δυνατότητες που προσφέρει η πρωτεύουσα. Δημογραφικώς, το 93% των μόνιμων κατοίκων είναι εθνοτικά Εσθονοί και το 4,6% Ρώσοι.

## Ιστορία
Τη δεκαετία του 1620-1630 ιδρύθηκε το αγρόκτημα και έπαυλη Σάους (*Klein-Sauß*), από όπου πήρε αργότερα την ονομασία της η κωμόπολη. Η σημερινή έπαυλη χρονολογείται από 1792, όταν κάτοχος της εκτάσεως ήταν ο Φρήντριχ Χέρμαν φον Φέρσεν. Ως οικισμός, το Σάουε αναπτύχθηκε μετά το 1870, όταν ολοκληρώθηκε η σιδηροδρομική γραμμή Αγίας Πετρούπολης – Τάλιν – Παλντίσκι, που διερχόταν από το Σάουε. Κατά τη δεκαετία του 1960 ήταν διοικητικώς ενωμένο με το Τάλιν. Το 1973 κέρδισε κάποια αυτονομία ως ξεχωριστό δημοτικό διαμέρισμα (*alev*) του Τάλιν, ενώ μόλις το 1993 απέκτησε δικαιώματα πόλεως και το 1994 διαχωρίσθηκε πλήρως από το Τάλιν ως ξεχωριστός αστικός δήμος.

* Στο Σάουε γεννήθηκε ο Δανός διεθνής ποδοσφαιριστής Ίνγκεμαρ Τέεβερ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Εσθονίας
Λουάνσια

Η **Λουάνσια** (αγγλ. *Luanshya*) είναι πόλη της Ζάμπιας, πρωτεύουσα ομώνυμου διαμερίσματος στην Επαρχία Κόππερμπελτ, κοντά στην Ντόλα. Ο πληθυσμός της ανερχόταν σε 154.863 κατοίκους το 2020. Η Λουάνσια είναι κτισμένη σε υψόμετρο 1.225 μέτρα πάνω από την επιφάνεια της θάλασσας.

Στην τοποθεσία της σημερινής πόλεως κατοικούσαν μέλη της φυλής Λάμμπα, υπό τον φύλαρχο Μουσίλι. Η Λουάνσια ιδρύθηκε στις αρχές του 20ού αιώνα από ένα τυχαίο γεγονός, όταν ο τυχοδιώκτης Γουίλιαμ Κόλιερ (*William Collier*) πυροβόλησε και σκότωσε έναν ιππότραγο του είδους *[[Hippotragus equinus]]* (αγγλ. *roan antelope*, «αντιλόπη η ποικιλόχρους») στις όχθες του ποταμού Λουάνσια. Η αντιλόπη έπεσε στο έδαφος με το κεφάλι της να ακουμπά σε έναν βράχο, όπου ήταν ορατή μια εκτεθειμένη φλέβα μεταλλεύματος του χαλκού. Ο Κόλιερ σκέφθηκε να το εκμεταλλευθεί και η εξορυκτική εταιρεία που ιδρύθηκε τελικώς το 1902 ονομάσθηκε *Roan Antelope Copper Mines Ltd.* και υπάρχει ακόμη.

Για το μεγαλύτερο μέρος του 20ού αιώνα εξορυσσόταν χαλκός σε μεγάλες ποσότητες στη Λουάνσια, αλλά τις τελευταίες δεκαετίες του αιώνα η εξόρυξη έγινε λιγότερο επικερδής, οπότε η πόλη γνώρισε έντονη οικονομική ύφεση. Η εταιρεία κρατικοποιήθηκε το 1970 και επανιδιωτικοποιήθηκε το 1997. Από τότε έχει αλλάξει επανειλημμένα ιδιοκτησία, με Ινδούς και μετά Κινέζους ιδιοκτήτες. Υπάρχει πάντως ακόμη αρκετή ποσότητα χαλκού στο υπέδαφος.

Στην οικονομία της Λουάνσια συνεισφέρει και ένας αναπτυσσόμενος αγροτικός τομέας, με μικροκαλλιεργητές να παράγουν καλαμπόκι, σιτάρι, σόγια και άλλα προϊόντα. Στην πόλη λειτουργεί Τεχνικό και Εκπαιδευτικό Κολέγιο (TVTC), από το οποίο έχει αποφοιτήσει μια γενιά διδασκόντων τα τεχνικά μαθήματα στη Ζάμπια. Λειτουργεί επίσης Τεχνικό Επαγγελματικό Κολέγιο (*Luanshya Technical and Business College*, LTBC). Τα LTBC και TVTC βρίσκονται το ένα δίπλα στο άλλο, και πολύ κοντά το Σχολείο «Ντα Γκάμα», το μοναδικό σχολείο σε όλη την Επαρχία Κόππερμπελτ για παιδιά με ειδικές ανάγκες, ονομασμένο από το όνομα του περίφημου Πορτογάλου εξερευνητή.

Η Λουάνσια διαθέτει τρία νοσοκομεία: το Γενικό Νοσοκομείο Roan, όπου κατευθύνονται κυρίως τα επείγοντα περιστατικά, το περιφερειακό Νοσοκομείο Τόμσον και το Νοσοκομείο της Λουάνσια. Η πόλη διαθέτει ομώνυμο μικρό αεροδρόμιο, στα ανατολικά της, αλλά κυρίως εξυπηρετείται από το Διεθνές Αεροδρόμιο «Σάιμον Μουάνσα» της Ντόλα, που απέχει περίπου 28 χιλιόμετρα. Πολιτικά, η Λουάνσια χωρίζεται σε δύο εκλογικές περιφέρειες.

* Στην πόλη γεννήθηκαν ο τραγουδιστής Τζων Έντμοντ (γενν. 1936), ο Βρετανός φιλόσοφος και συγγραφέας Άντονυ Κλίφορντ Γκρέυλινγκ (γενν. 1949) και ο Αντιπρόεδρος της Ζάμπιας Τζωρτζ Κούντα (1956-2012).

## Παραπομπές


Λουανσια
Τσινσάλι

Το **Τσινσάλι** (αγγλ. *Chinsali*) είναι μικρή πόλη της Ζάμπιας, στα βορειοανατολικά της χώρας, πρωτεύουσα ομώνυμου διαμερίσματος, αλλά και ολόκληρης της Επαρχίας Μουτσίνγκα. Σύμφωνα με την απογραφή του 2010 ο πληθυσμός της ήταν 15.198 κάτοικοι, έναντι 7.509 κατοίκων το 1990. Η πλειονότητα των κατοίκων είναι μέλη της φυλής Μπέμμπα (*Bemba*).

Η πόλη είναι κτισμένη σε μεσοσταθμικό υψόμετρο 1.383 μέτρα πάνω από την επιφάνεια της θάλασσας και απέχει οδικώς 824 χιλιόμετρα στα βορειοανατολικά από την πρωτεύουσα της χώρας Λουσάκα.

* Στην πόλη γεννήθηκαν ο πρώτος στην ιστορία Πρόεδρος της Ζάμπιας, ο Κένεθ Καούντα, καθώς και ο δεύτερος χρονικά Αντιπρόεδρος της Ζάμπιας Σάιμον Καπουέπουε (1922-1980).

## Παραπομπές


## Πηγές
* Terracarta/International Travel Maps: *Zambia*, 2η έκδοση, Βανκούβερ 2000

Τσινσαλι
Κοταμομπάγκου

Το **Κοταμομπάγκου** (*Kotamobagu*) είναι πόλη της Ινδονησίας, στην Επαρχία Βόρειο Σουλαουέζι, στο μεγάλο νησί Σουλαουέζι (εξελληνισμένα Κελέβη). Ο πληθυσμός της πόλεως ήταν 123.918 κάτοικοι σύμφωνα με επίσημη εκτίμηση του 2023, έναντι 107.459 κατοίκων κατά την απογραφή του 2010. Από τους κατοίκους του 2023 οι 63.691 ήταν αρσενικού γένους και οι 60.227 θηλυκού. Το Κοταμομπάγκου αποτελεί το κυριότερο αστικό κέντρο στο νότιο μέρος της Επαρχίας, την περιοχή Μπολάανγκ Μονγκοντόου (*Bolaang Mongondow*), η οποία από μακρού βρίσκεται υπό εξέταση από την ινδονησιακή κυβέρνηση να αποχωρισθεί από την υπόλοιπη Επαρχία Βόρειο Σουλαουέζι και να αποτελέσει ξεχωριστή επαρχία. Η πόλη καλύπτει μια έκταση 108,89&nbsp;τετραγωνικών χιλιομέτρων.

Η πόλη διαιρείται σε τέσσερα διαμερίσματα (*kecamatan*), με μεγαλύτερο σε πληθυσμό το Κοταμομπάγκου Μπαράτ (41.816 κάτοικοι το 2023, έκταση 12,20 τετρ. χιλιόμετρα). Η πόλη έχει ισημερινό τροπικό κλίμα (*Af* κατά Köppen), με μέση ετήσια βροχόπτωση 2.025 χιλιοστόμετρα, 4,7 φορές μεγαλύτερη από εκείνη της Αθήνας.

## Παραπομπές


## Εξωτερικοί σύνδεσμοι
* Δορυφορικές εικόνες της Κοταμομπάγκου

Κοταμομπαγκου
Σταθμός Πολιτεχνίκα (Μετρό Βαρσοβίας)

Ο **Σταθμός** **Πολιτεχνίκα** (πολων. *Politechnika*) είναι σταθμός της Γραμμής 1 του Μετρό Βαρσοβίας, που βρίσκεται κοντά στην κεντρική πανεπιστημιούπολη του Πολυτεχνείου της Βαρσοβίας (*Politechnika Warszawska*) στην κεντρική Βαρσοβία, στην Πολωνία.

Ο σταθμός άνοιξε στις 7 Απριλίου 1995 ως ο βόρειος τερματικός σταθμός της αρχικής διαδρομής του Μετρό Βαρσοβίας, μεταξύ των σταθμών Καμπάτι και Πολιτεχνίκα. Στις 26 Μαΐου 1998, η γραμμή επεκτάθηκε βόρεια προς τον Σταθμό Τσέντρουμ.

Αρχείο:A11 Politechnika - hala odpraw, 2015-05-11.jpg|Οι πύλες εισόδου στο βόρειο τμήμα του σταθμού.
Αρχείο:A11 Politechnika - wejście, 2015-05-11.jpg|Έξοδος του σταθμού δίπλα στον ουρανοξύστη Zebra Tower.


## Παραπομπές



Κατηγορία:Σταθμοί του Μετρό Βαρσοβίας
Κατηγορία:Σιδηροδρομικοί σταθμοί που εγκαινιάστηκαν το 1995
Κατηγορία:Σρουντμιέστσιε (Βαρσοβία)
Χίλλα

Η **Χίλλα** (αραβ. ٱلْحِلَّة) είναι μεγάλη πόλη του κεντρικού Ιράκ, κτισμένη στη δεξιά όχθη του ομώνυμου κλάδου του ποταμού Ευφράτη, σε υψόμετρο 34 μέτρα πάνω από την επιφάνεια της θάλασσας, 89 χιλιόμετρα σε ευθεία γραμμή νοτίως της Βαγδάτης. Ο πληθυσμός της πόλεως ήταν 455.700 κάτοικοι το 2018 σύμφωνα με επίσημη εκτίμηση. Η Χίλλα είναι η πρωτεύουσα του Κυβερνείου της Βαβυλώνας (Μπαμπύλ), ευρισκόμενη δίπλα στην περίφημη αρχαία πόλη Βαβυλώνα, και όχι μακριά από τις αρχαίες σουμεριακές πόλεις Μπορσίππα και Κις. Η περιοχή της είναι κυρίως αγροτική, αρδευόμενη με νερό από τον κλάδο ή κανάλι της Χίλλα, και παράγει μεγάλη ποικιλία αγροτικών προϊόντων, φρούτα και υφάσματα. Η ονομασία της πόλεως πιθανώς προέρχεται από τη λέξη «ωραιότητα» στην αραβική γλώσσα. Οι όχθες του καναλιού του Ευφράτη στην πόλη περιβάλλονται από χουρμαδιές και άλλα ξηρόφιλα είδη φυτών, που μειώνουν τη βλαβερή επίδραση της σκόνης και του ανέμου της ερήμου.

Κάποτε η πόλη ήταν μείζον κέντρο ισλαμικών σπουδών. Σε ένα κοντινό χωριό, το Αλ Κιφλ, θρυλείται ότι βρίσκεται ο τάφος του αβρααμικού προφήτη Ιεζεκιήλ. Αργότερα, η Χίλλα έγινε σημαντικό διοικητικό κέντρο κατά την εποχή της Οθωμανικής Αυτοκρατορίας και αργότερα επί Βρετανικής κυριαρχίας. Κατά τον 19ο αιώνα ο κλάδος της Χίλλα του Ευφράτη άρχισε να γεμίζει με ιζήματα και μεγάλες εκτάσεις αγροτικής γης χάθηκαν από την έλλειψη αρδεύσεως, αλλά η κατάσταση αντιστράφηκε με τη δημιουργία του χαμηλού φράγματος με καμάρες Χιντίγια το 1911-1913, που εξέτρεψε νερό από τον βαθύτερο κλάδο Χιντίγια του Ευφράτη στο κανάλι της Χίλλα. Το 1920 έγιναν σοβαρές εχθροπραξίες στην πόλη κατά τη διάρκεια της Ιρακινής Εξεγέρσεως εναντίον των Βρετανών, με 300 άνδρες του Συντάγματος του Μάντσεστερ να ηττώνται.

## Παραπομπές


## Εξωτερικοί σύνδεσμοι
* Η Χίλλα στα «Βικιταξίδια»

Χιλλα
Σπηλιά Κοζάνης

Η **Σπηλιά** είναι οικισμός της Δυτικής Μακεδονίας στην Περιφερειακή Ενότητα Κοζάνης.

## Γεωγραφικά - ιστορικά στοιχεία
Η Σπηλιά βρίσκεται στις νοτιοδυτικές πλαγιές του Βερμίου, σε υψόμετρο 820 μέτρων ενώ απέχει 14 χλμ. ανατολικά από την Πτολεμαΐδα (έδρα του δήμου) και 32 χλμ. βόρεια από την Κοζάνη. Δίπλα και βορειοανατολικά του χωριού είναι το Λιγνιτωρυχείο Πτολεμαΐδας, δυτικά το Καρυοχώρι και ο Άγιος Χριστόφορος, ανατολικά η Ερμακιά και νότια ο Πτελεώνας.

Το 1987, σε απόσταση 3 χλμ. βόρεια, ανασκάφηκε μακεδονικός τάφος ο οποίος είναι *"διθάλαμος, με μνημειακή πρόσοψη δωρικού ρυθμού (ύψους 4,21 μ. και πλάτους 4,56μ.) και ελεύθερο αέτωμα. Δεν καλύπτεται με τύμβο. Οι νεκροί που θάφτηκαν σ' αυτόν αριθμούν τους επτά ή οκτώ. Συνοδεύονταν από κτερίσματα, τα οποία τοποθετούν τη χρήση του στον 2ο-1ο αιώνα π.Χ. Ανήκει σε σημαντικό ελληνιστικό οικισμό που χωροθετείται στην ευρύτερη περιοχή."* Η αρχιτεκτονική μορφή δείχνει ότι ο τάφος και το μνημείο ανήκουν στην ίδια κατηγορία με τους τάφους του Φιλίππου Β', της Βεργίνας και των Λευκαδίων.

## Διοικητικά στοιχεία
Αναφέρεται επίσημα, μετά την απελευθέρωση, το 1918 με την παλιά της ονομασία από την Τουρκοκρατία ως Βοεβοδίνα να ορίζεται έδρα της ομώνυμης νεοϊδρυθείσας κοινότητας. Το 1927 μετονομάζεται σε  Σπηλιά. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί  κοινότητα, που ανήκει στη Δημοτική Ενότητα Αγίας Παρασκευής του Δήμου Εορδαίας και σύμφωνα με την απογραφή 2021 απογράφησαν 35 κάτοικοι ενώ με αυτήν του 2011 είχε 69.

## Εξωτερικοί σύνδεσμοι

* Ο Μακεδονικός τάφος στη Σπηλιάς Εορδαίας (video) - Νέα της Πτολεμαΐδας.
* Ο Μακεδονικός τάφος της Σπηλιάς Εορδαίας Κοζάνης

## Παραπομπές


Κατηγορία:Δήμος Εορδαίας
Κατηγορία:Χωριά της περιφερειακής ενότητας Κοζάνης
Γενικό Νοσοκομείο Μποδοσάκειο Κοζάνης

Το **Γενικό Νοσοκομείο Μποδοσάκειο** απογράφεται ως ξεχωριστός οικισμός του Δήμου Εορδαίας. Βρίσκεται στην περιοχή Κουρί σε απόσταση 4 χλμ. Β.-ΒΔ. από το κέντρο της Πτολεμαΐδας, σε υψόμετρο 640 μέτρων και νότια από το Λιγνιτωρυχείο Πτολεμαΐδας. Πρόκειται για σύγχρονη και λειτουργική δομή παροχής Υπηρεσιών Υγείας, η οποία καλύπτει ανάγκες της Δυτικής Μακεδονίας. Η ανέγερση του ξεκίνησε με δωρεά του Ιδρύματος Μποδοσάκη και για την ολοκλήρωσή του συμμετείχε και η ΔΕΗ ενώ το οικόπεδο έκτασης 100.000 τ.μ. παραχωρήθηκε από τον τότε Δήμο Πτολεμαΐδας.

Η ίδρυσή του αποφασίστηκε το 1979, εις μνήμην του Πρόδρομου Μποδοσάκη, και οι εργασίες κατασκευής του άρχισαν το 1982 ενώ το έργο παραδόθηκε το 1989 στο τότε Υπουργείο Υγείας και Πρόνοιας, έχοντας  ολοκληρωθεί το κτήριο του νοσοκομείου και τα εξωτερικά ιατρεία. Η συνολική δαπάνη του Ιδρύματος Μποδοσάκη για το έργο αυτό αντιστοιχεί σήμερα σε 27.400.000 ευρώ.

Απογράφεται επίσημα ως ξεχωριστός οικισμός για πρώτη φορά 1991 και  σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην κοινότητα Πτολεμαΐδας, του Δήμου Εορδαίας. Οι απογραφές του είναι:

## Εξωτερικοί σύνδεσμοι

* Η ιστοσελίδα του Μποδοσάκειου Γ.Ν. Πτολεμαΐδας.

## Παραπομπές


Κατηγορία:Δήμος Εορδαίας
Κατηγορία:Νοσοκομεία στην Ελλάδα
Πάρκο Ρόμαν Κοζουόφσκι

Το **Πάρκο Ρόμαν Κοζουόφσκι** (πολωνικά: *Park Romana Kozłowskiego*) είναι αστικό πάρκο στη Βαρσοβία της Πολωνίας, το οποίο βρίσκεται στην περιοχή Ουρσίνουφ, μεταξύ των οδών Κούνσκι Γιαρ (Koński Jar), Νούτκι (Nutki), Ζιμοφσκιέγκο (Rzymowskiego) και Πουστσίκα (Puszczyka). Άνοιξε το 1977.

## Ιστορία
Το πάρκο αναπτύχθηκε τη δεκαετία του 1970 κατά την κατασκευή της γειτονιάς του Γιάρι. Το 1976 σχηματίστηκε ο Λόφος Τσβιλ, ένας τεχνητός λόφος που δημιουργήθηκε από το χώμα εκσκαφής κατά τη διάρκεια της κατασκευής της γειτονιάς, και κατεστραμμένα οικοδομικά υλικά. Προτάθηκε από τον μηχανικό Χένρικ Τσβιλ (1920-1990), από τον οποίο πήρε το όνομά του.

Το πάρκο άνοιξε το 1977, και πήρε το όνομά του από τον παλαιοντολόγο Ρόμαν Κοζουόφσκι. Την ίδια χρονιά, τοποθετήθηκε το γλυπτό *Αναβάτης σε άλογο* του Βουαντίσουαφ Τρόγιαν, ως μέρος της σειράς δώδεκα γλυπτών που κατασκευάστηκαν με διάφορες τεχνικές, γνωστά ως Γλυπτά του Ουρσίνουφ, που βρίσκονται γύρω από τη συνοικία.

## Χαρακτηριστικά
αριστερά|μικρογραφία|Το γλυπτό ''Αναβάτης σε άλογο'' του Βουαντίσουαφ Τρόγιαν το 2020.
Το πάρκο βρίσκεται στην γειτονιά του Βόρειου Ουρσίνουφ, εντός της συνοικίας Ουρσίνουφ. Έχει συνολική έκταση 11,6 εκτάρια. Το πάρκο περιλαμβάνει τον Λόφο Τσβιλ, ένα τεχνητό λόφο, ο οποίος έχει 118 μ. ύψος και είναι το ψηλότερο διαμορφωμένο έδαφος γης στη συνοικία.

Στο πάρκο είναι τοποθετημένο το γλυπτό *Αναβάτης σε άλογο* του Βουαντίσουαφ Τρόγιαν, το οποίο αποτελεί μέρος της σειράς δώδεκα γλυπτών που κατασκευάστηκαν με διάφορες τεχνικές, γνωστά ως Γλυπτά του Ουρσίνουφ, που βρίσκονται γύρω από τη συνοικία. Κοντά στην οδό Νούτκι βρίσκεται επίσης ο Βράχος Ουρσίνουφ (πολωνικά: *Głaz Ursynowski*), ένα φυσικό μνημείο με ύψος 2,62 μ. και περιφέρεια 11,1 μ.

## Παραπομπές



Ρομαν Κοζουοφσκι Παρκο
Κατηγορία:Ουρσίνουφ
Ξενοδοχείο Πτολεμαίος Κοζάνης

Το **Ξενοδοχείο Πτολεμαίος** απογράφεται ως ξεχωριστός οικισμός του Δήμου Εορδαίας. Βρίσκεται στην περιοχή Κουρί σε απόσταση 5 χιλιόμετρα ΒΔ. από το κέντρο της Πτολεμαΐδας, σε υψόμετρο 722 μέτρων, πολύ κοντά και νοτιοδυτικά από το Μποδοσάκειο Γενικό Νοσοκομείο. Απογράφεται επίσημα ως ξεχωριστός οικισμός για πρώτη φορά 1991 και σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην κοινότητα Πτολεμαΐδας του Δήμου Εορδαίας. Οι απογραφές του είναι:

## Παραπομπές


Κατηγορία:Δήμος Εορδαίας
Κατηγορία:Χωριά της περιφερειακής ενότητας Κοζάνης
Γαλάτεια Κοζάνης

Η **Γαλάτεια** είναι οικισμός της Δυτικής Μακεδονίας στην Περιφερειακή Ενότητα Κοζάνης.

## Γενικά στοιχεία
Η Γαλάτεια βρίσκεται προς τα όρια με την Περιφερειακή Ενότητα Φλώρινας, νοτιοανατολικά της λίμνης Χειμαδίτιδας σε υψόμετρο 650 μέτρων ενώ απέχει 10 χλμ. ανατολικά από την Πτολεμαΐδα (έδρα του δήμου) και 40 χλμ. ΒΔ. από την Κοζάνη. Πολύ κοντά και βόρειο είναι η Ολυμπιάδα, νότια το Δροσερό και βορειοανατολικά τα Λιγνιτωρυχεία Αμυνταίου. Αξιοθέατα είναι η εκκλησία Κοίμηση της Θεοτόκου στην πλατεία του χωριού, το μικρό πάρκο με την προτομή του Ταγματάρχη Αναστάσιου Χατζηαυγουστίδη, ο οποίος αγνοείται από τις 15 Αυγούστου του 1974, μαχόμενος κατά την τουρκική εισβολή στην επιχείρηση Αττίλας ΙΙ ενώ είναι και τόπος καταγωγής του παραολυμπιονίκη Ζαχαρία Φωστηρά. 

## Διοικητικά στοιχεία
Αναφέρεται επίσημα, μετά την απελευθέρωση, το 1918 με την παλιά της ονομασία από την Τουρκοκρατία ως *Τσορ* να ορίζεται έδρα της ομώνυμης νεοϊδρυθείσας κοινότητας. Το 1927 μετονομάζεται σε Γαλάτεια. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί  κοινότητα, που ανήκει στη Δημοτική Ενότητα Πτολεμαΐδας του Δήμου Εορδαίας και σύμφωνα με την απογραφή 2021 απογράφησαν 400 κάτοικοι ενώ με αυτήν του 2011 είχε 393.

## Εξωτερικοί σύνδεσμοι

* Γαλάτεια Πτολεμαΐδας: Το χωριό των Θρακιωτών από την ertnews.gr/.
* Αναστάσιος Χατζηαυγουστίδης, Γαλάτεια Εορδαίας από τον ιστότοπο https://www.digitalglyptotheque.gr/.

## Παραπομπές


Κατηγορία:Δήμος Εορδαίας
Κατηγορία:Χωριά της περιφερειακής ενότητας Κοζάνης
Γιόχαν Γιάκομπ Μπράιτινγκερ

Ο** Γιόχαν Γιάκομπ Μπράιτινγκερ** (, 1 Μαρτίου 1701 - 14 Δεκεμβρίου 1776) ήταν Ελβετός φιλόλογος και συγγραφέας του Διαφωτισμού, υπέρμαχος μιας αισθητικής θεωρίας του 18ου αιώνα σύμφωνα με την οποία καθήκον του καλλιτέχνη ήταν να συνδυάζει στοιχεία φαντασίας με την πραγματικότητα, απορρίπτοντας τις δεσμεύσεις του Ορθολογισμού. 

## Βιογραφικά στοιχεία
Ο Γιόχαν Γιάκομπ Μπράιτινγκερ γεννήθηκε το 1701 στη Ζυρίχη και ήταν γιος του γραμματέα του Συμβουλίου του Δούκα της Βυρτεμβέργης. Σπούδασε θεολογία και φιλολογία και κέρδισε την πρώτη του αναγνώριση το 1730 με μια νέα έκδοση της *[[Μετάφραση των Εβδομήκοντα|Μετάφρασης των Εβδομήκοντα]]*. Από το 1731 δίδαξε εβραϊκά, αρχαία ελληνικά, λατινικά, λογική και ρητορική στην ακαδημία *Carolinum* στη Ζυρίχη, προκάτοχο εκπαιδευτικό ίδρυμα της θεολογικής σχολής του πανεπιστημίου της Ζυρίχης. Έγινε γνωστός κυρίως μέσω της συνεργασίας με τον συνάδελφο και φίλο του Γιόχαν Γιάκομπ Μπόντμερ. 

Το 1721, μαζί με τον Μπόντμερ ίδρυσε και έγραφε δοκίμια για ένα ηθικό εβδομαδιαίο περιοδικό στα αγγλικά πρότυπα για τη διάδοση των ιδεών του Διαφωτισμού. Με τα άρθρα του διέδωσε τις ιδέες του Τζων Λοκ, του Αλεξάντερ Πόουπ και άλλων φιλοσόφων του Διαφωτισμού στο γερμανόφωνο κοινό. 

Στα συλλογικά έργα με τον Μπόντμερ για την εκκλησιαστική ιστορία, δεν είναι πάντα δυνατό να διακριθεί από ποιον προήλθαν οι περισσότερες προτάσεις. Ωστόσο, το κύριο μέρος του ιστορικού έργου *Thesaurus Historicae Helveticae* (1735) αποδίδεται στον Μπράιτινγκερ.

Το σημαντικότερο έργο του, *Κριτική Ποίηση* (1740) - μια επίθεση στις απόψεις του Γερμανού κριτικού λογοτεχνίας Γιόχαν Κρίστοφ Γκότσεντ - απέρριπτε τις παραδοσιακές ποιητικές αρχές του γαλλικού κλασικισμού και υποστήριζε τη δημιουργική φαντασία αναφέροντας ως επιχείρημα τα έργα του Μίλτον και του Σαίξπηρ, από τους πρώτους υποστηρικτές της αγγλικής λογοτεχνίας στις γερμανόφωνες περιοχές. Η λογοτεχνική διαμάχη των Μπόντμερ και Μπράιτινγκερ με τον Γκότσεντ είχε σημαντική επίδραση στην ιστορία της γερμανικής λογοτεχνίας.

Ασχολήθηκε επίσης με την παιδαγωγική, ιδρύοντας το 1768 μια εταιρεία για τη βελτίωση της εκπαίδευσης των μελλοντικών παιδαγωγών.

Ο  Μπράιτινγκερ έχαιρε μεγάλης εκτίμησης στους λογοτεχνικούς κύκλους, ένας από τους επισκέπτες του ήταν ο Γιόχαν Βόλφγκανγκ φον Γκαίτε. Μεταξύ των μαθητών του ήταν ο ποιητής και φιλόσοφος Γιόχαν Κάσπαρ Λαβάτερ και ο συγγραφέας και παιδαγωγός Γιόχαν Χάινριχ Πεσταλότσι.

## Έργα (επιλογή)

* *Kritische Abhandlung von der Natur, den Absichten und dem Gebrauche der Gleichnisse, 1740. (Κριτική πραγματεία για τη φύση, τις προθέσεις και τη χρήση των παραβολών)*.
* *Critische Dichtkunst, 1740. (Κριτική Ποίηση)*
* *Verteidigung der schweizerischen Muse Herrn D. A. Hallers, 1744. (Υπεράσπιση της Ελβετικής Μούσας*)

## Παραπομπές


Κατηγορία:Ελβετοί συγγραφείς
Κατηγορία:Κριτικοί της λογοτεχνίας
Κατηγορία:Φιλόσοφοι του Διαφωτισμού
Κατηγορία:Γερμανική λογοτεχνία
Λάνγκσα

Η **Λάνγκσα** (ινδονησιακά: *Kota Langsa*, τζάουι: لڠسا‎ ) είναι παραθαλάσσια πόλη της Ινδονησίας, στην Επαρχία Ατσέχ, στο μεγάλο νησί Σουμάτρα. Ο πληθυσμός της πόλεως ήταν 194.730 κάτοικοι σύμφωνα με επίσημη εκτίμηση του 2023, έναντι 117.256 κατοίκων κατά την απογραφή του 2000. Με βάση τα δεδομένα του 2023, είναι η τρίτη μεγαλύτερη σε πληθυσμό πόλη της Επαρχίας Ατσέχ (μετά την Μπάντα Άτσεχ και τη Λοκσουμάουε). Από τους κατοίκους της Λάνγκσα του 2023, οι 97.579 ήταν αρσενικού γένους και οι 97.151 θηλυκού. Η πόλη καλύπτει μια έκταση 239,83&nbsp;τετραγωνικών χιλιομέτρων. Απέχει 440 χιλιόμετρα από την πρωτεύουσα της Επαρχίας, την πόλη Μπάντα Άτσεχ, και βρίσκεται σε στρατηγική θέση για το εμπόριο και τις μεταφορές μεταξύ της Επαρχίας Ατσέχ και της Επαρχίας Βόρειας Σουμάτρας

Η πόλη διαιρείται σε 5 διαμερίσματα (*kecamatan*), με μεγαλύτερο σε πληθυσμό το Λάνγκσα Μπάρο (59.193 κάτοικοι το 2023, έκταση 61,7 τετραγωνικά χιλιόμετρα). 

Η πόλη έχει ισημερινό τροπικό κλίμα (*Af* κατά Köppen), με μέση ετήσια βροχόπτωση 2.077 χιλιοστόμετρα, 4,8 φορές μεγαλύτερη από εκείνη της Αθήνας.

## Παραπομπές


## Εξωτερικοί σύνδεσμοι
* Επίσημος ιστότοπος της «Κότα Λάνγκσα» 

Κατηγορία:Σουμάτρα
Κατηγορία:Πόλεις της Ινδονησίας
Λοκσουμάουε

Το **Λοκσουμάουε** ή **Λοκ Σουμαουέ** (ατσεχν. *Lhôk Seumaw‘è*, τζάουι: لهوکسيوماوي‎ ) είναι παραθαλάσσια πόλη της Ινδονησίας, στην Επαρχία Ατσέχ, στο μεγάλο νησί Σουμάτρα. Ο πληθυσμός της πόλεως ήταν 196.067 κάτοικοι σύμφωνα με επίσημη εκτίμηση του 2023, έναντι 171.163 κατοίκων κατά την απογραφή του 2010. Με βάση τα δεδομένα του 2023, είναι η δεύτερη μεγαλύτερη σε πληθυσμό πόλη της Επαρχίας Ατσέχ (μετά την πρωτεύουσά της Μπάντα Άτσεχ). Από τους κατοίκους του 2023 οι 97.339 ήταν αρσενικού γένους και οι 98.728 θηλυκού. Η πόλη καλύπτει μια έκταση 181,06&nbsp;τετραγωνικών χιλιομέτρων και βρίσκεται σε μεσοσταθμικό υψόμετρο 13 μέτρα πάνω από την επιφάνεια της θάλασσας.

Η ονομασία της πόλεως προήλθε από τις λέξεις *lhok* και *seumawe*, που μπορεί να αποδοθεί ως «βαθύς κόλπος» ή «ωκεάνιο χάσμα». Ο όρος αυτός αποδίδει το φαινόμενο των δινών της θάλασσας έξω από τις ακτές του Λοκσουμάουε στην Μπάντα Σακτί. Η τοποθεσία του Λοκσουμάουε σχετίζεται με την εμφάνιση του βασιλείου Σαμουντέρα Πασάι περί τον 13ο αιώνα, που υποτάχθηκε στην κυριαρχία του Σουλτανάτου του Ατσέχ το 1511.

Η πόλη διαιρείται σε τέσσερα διαμερίσματα (*kecamatan*), με μεγαλύτερο σε πληθυσμό το Μπάντα Σακτί (79.850 κάτοικοι το 2023, έκταση 11,24 τετραγωνικά χιλιόμετρα).

Το Λοκσουμάουε έχει ισημερινό τροπικό κλίμα (*Af* κατά Köppen), με μέση ετήσια βροχόπτωση 1.531 χιλιοστόμετρα, 3,5 φορές μεγαλύτερη από εκείνη της Αθήνας.

## Παραπομπές


## Εξωτερικοί σύνδεσμοι
* Επίσημος ιστότοπος της πόλεως

Κατηγορία:Σουμάτρα
Κατηγορία:Πόλεις της Ινδονησίας
Τζάμπι

Η **Τζάμπι** (ινδονησιακά: *Kota Jambi*, τζάουι: بندارايا جمبي) είναι πόλη της Ινδονησίας, η πρωτεύουσα και μεγαλύτερη πόλη της ομώνυμης Επαρχία Τζάμπι, στο μεγάλο νησί Σουμάτρα. Ο πληθυσμός της πόλεως ήταν 627.774 κάτοικοι σύμφωνα με επίσημη εκτίμηση του 2023, έναντι 606.200 κατοίκων κατά την απογραφή του 2020, σχεδόν το 17% του συνολικού πληθυσμού της Επαρχίας της. Από τους κατοίκους του 2023 οι 315.855 ήταν αρσενικού γένους και οι 311.919 θηλυκού. Η πόλη καλύπτει μια έκταση 169,89&nbsp;τετραγωνικών χιλιομέτρων και βρίσκεται σε μεσοσταθμικό υψόμετρο 16 μέτρα πάνω από την επιφάνεια της θάλασσας.

Η Τζάμπι είναι λιμάνι με μεγάλη κίνηση στον κάτω ρου του μεγάλου ποταμού Μπατάνγκ Χάρι, του μεγαλύτερου ποταμού της Σουμάτρας. Η οικονομία της στηρίζεται στην εξόρυξη πετρελαίου και την παραγωγή καουτσούκ. Η πόλη είναι κτισμένη 26 χιλιόμετρα από τα ερείπια του Ναού της Μουάρο Τζάμπι, μιας σημαντικής πόλεως του αρχαίου βασιλείου Σριβιτζάγια.

Η πόλη διαιρείται σε 11 διαμερίσματα (*kecamatan*), με τα τρία να έχουν δημιουργηθεί μετά το 2010 και με μεγαλύτερο σε πληθυσμό το Άλαμ Μπαράτζο (114.200 κάτοικοι το 2023, έκταση 36,06 τετραγων. χιλιόμετρα). 

Η πόλη έχει ισημερινό τροπικό κλίμα (*Af* κατά Köppen), με μέση ετήσια βροχόπτωση 2.296 χιλιοστόμετρα, 5,3 φορές μεγαλύτερη από εκείνη της Αθήνας.

## Παραπομπές


## Εξωτερικοί σύνδεσμοι
* Επίσημος ιστότοπος της «Κότα Λάνγκσα» 

Κατηγορία:Σουμάτρα
Κατηγορία:Πόλεις της Ινδονησίας
Ταντζουνγκμπαλάι

Το **Ταντζουνγκμπαλάι** (ινδονησιακά: *Kota Tanjungbalai*, τζάουι: تنجوڠ بالاي ) είναι πόλη της Ινδονησίας, στην Επαρχία Βόρειας Σουμάτρας, στο μεγάλο νησί Σουμάτρα. Ο πληθυσμός της πόλεως ήταν 183.170 κάτοικοι σύμφωνα με επίσημη εκτίμηση του 2023, έναντι 154.445 κατοίκων κατά την απογραφή του 2010. Από τους κατοίκους του 2023 οι 92.715 ήταν αρσενικού γένους και οι 90.455 θηλυκού. Η πόλη καλύπτει μια έκταση 60,52&nbsp;τετραγωνικών χιλιομέτρων και είναι κτισμένη στις εκβολές του ποταμού Ασαχάν.

Η πόλη διαιρείται σε 6 διαμερίσματα (*kecamatan*), με μεγαλύτερο σε πληθυσμό το Ντάτουκ Μπαντάρ (44.121 κάτοικοι το 2023, έκταση 22,49 τετραγωνικά χιλιόμετρα).

Το Ταντζουνγκμπαλάι έχει ισημερινό τροπικό κλίμα (*Af* κατά Köppen), με μέση ετήσια βροχόπτωση 1.863 χιλιοστόμετρα, 4,3 φορές μεγαλύτερη από εκείνη της Αθήνας.

## Παραπομπές


Κατηγορία:Σουμάτρα
Κατηγορία:Πόλεις της Ινδονησίας
Πεματανγκσιαντάρ

Το **Πεματανγκσιαντάρ** (ινδονησ. *Kota Pematangsiantar*, تنجوڠ بالاي στη γραφή μπατάκ), γραφόμενο κάποτε και ως **Πεματάνγκ Σιαντάρ**, και αποκαλούμενη στην καθομιλουμένη για συντομία απλώς «Σιαντάρ», είναι πόλη της Ινδονησίας, στην Επαρχία Βόρειας Σουμάτρας, στο μεγάλο νησί Σουμάτρα. Ο πληθυσμός της πόλεως ήταν 274.838 κάτοικοι σύμφωνα με επίσημη εκτίμηση του 2023, έναντι 229.525 κατοίκων κατά την ενδιάμεση απογραφή του 2005. Με βάση τα δεδομένα του 2023, είναι η δεύτερη μεγαλύτερη σε πληθυσμό πόλη της Επαρχίας Βόρειας Σουμάτρας (μετά την πρωτεύουσά της, τη Μεντάν). Από τους κατοίκους του 2023 οι 135.918 ήταν αρσενικού γένους και οι 138.920 θηλυκού. Η πόλη καλύπτει μια έκταση 79,97&nbsp;τετραγωνικών χιλιομέτρων και απέχει 128 χιλιόμετρα από τη Μεντάν και 50 χιλιόμετρα από τη γνωστή για τον τουρισμό της κωμόπολη Παραπάτ, στις όχθες της λίμνης Τόμπα. Το Πεματανγκσιαντάρ αποτελεί έτσι μια πόλη από όπου περνούν πολλοί τουρίστες που επιθυμούν να ταξιδέψουν στη λίμνη Τόμπα και το κεντρικό Ταπανούλι, και εξ αυτού έχει 18 ξενοδοχεία και 268 εστιατόρια.

Η πόλη διαιρείται σε οκτώ διαμερίσματα (*kecamatan*), με μεγαλύτερο σε πληθυσμό το Σιαντάρ Μαρτόμπα (52.705 κάτοικοι το 2023, έκταση 18,02 τετραγωνικά χιλιόμετρα).

Το Πεματανγκσιαντάρ έχει υγρό ισημερινό τροπικό κλίμα (*Af* κατά Köppen), με μέση ετήσια βροχόπτωση 2.894 χιλιοστόμετρα, 6,7 φορές μεγαλύτερη από εκείνη της Αθήνας.

## Παραπομπές


Κατηγορία:Σουμάτρα
Κατηγορία:Πόλεις της Ινδονησίας
Τελεστής σύγκρισης

Ένας **τελεστής σύγκρισης** () είναι ένας τελεστής ο οποίος συγκρίνει δύο μεταβλητές. Οι πιο κοινοί τέτοιοι τελεστές είναι το μεγαλύτερο από (`>`), το μικρότερο από (`<`), το ίσο με (`==` σε γλώσσες βασισμένες στην C) και το άνισο με (`!=`). Οι τελεστές σύγκρισης δέχονται δύο μεταβλητές, συνήθως αριθμητικές, και συνήθως κοινού τύπου. Όταν εκτελείται ο τελεστής σύγκρισης, το αποτέλεσμα είναι μία τιμή αληθείας.

Οι τελεστές σύγκρισης είναι σημαντικοί σε πολλά πλαίσια όπως, λχ, οι αλγόριθμοι.

Κατηγορία:Πληροφορική
Κατηγορία:Επιστήμη υπολογιστών
Κατηγορία:Τελεστές
Σύνταγμα της Ελλάδος του 1927

[μικρογραφία|[Αρχείο:Greek Constitution of 1927 - last page.png|καθόλου|μικρογραφίαΗ πρώτη και η τελευταία σελίδα του Συντάγματος του 1927.]]
Το **Ελληνικό Σύνταγμα του 1927** υπήρξε το τελικό αποτέλεσμα των πολιτειακών διεργασιών που ακολούθησαν την Μικρασιατική Καταστροφή και οδήγησαν στην εγκαθίδρυση της Β' Ελληνικής Δημοκρατίας. Ήταν το πρώτο Σύνταγμα στην ιστορία της χώρας που καθιέρωσε το θεσμό του Προέδρου της Δημοκρατίας.

## Ιστορικό
Η Βουλή που προέκυψε από τις βουλευτικές εκλογές της 7 Νοεμβρίου 1926 ανέλαβε να επικυρώσει το Σύνταγμα του 1926 που δημοσίευσε η κυβέρνηση Κονδύλη στις 22 Σεπτεμβρίου 1926 και το οποίο βασιζόταν στις συζητήσεις στη Δ' Συντακτική Συνέλευση και το έργο της επιτροπής Παπαναστασίου το 1925 κατά τη διάρκεια της δικτατορίας Πάγκαλου. Η Βουλή είχε τη δυνατότητα να αναθεωρήσει όποιες διατάξεις εκείνη αποφάσιζε πλην του πολιτεύματος. Γιά το σκοπό αυτό, η Βουλή όρισε 30μελή επιτροπή το Δεκέμβριο του 1926 στην οποία τα κόμματα αντιπροσωπεύτηκαν κατά αναλογία της δύναμής τους στη Βουλή. Ακολούθησαν 27 συζητήσεις στην ολομέλεια της Βουλής από τον Ιανουάριο μέχρι το Μάιο του 1927. Το Σύνταγμα ψηφίστηκε στις 2 Ιουνίου 1927, δημοσιεύθηκε στην Εφημερίδα της Κυβερνήσεως την επομένη 3 Ιουνίου 1927 και ίσχυσε μέχρι το 1935 όταν καταργήθηκε και επαναφέρθηκε σε ισχύ το Σύνταγμα του 1911.

## Δείτε επίσης

* Κατάλογος συνταγμάτων της Ελλάδας

## Παραπομπές


## Πηγές
* Το Σύνταγμα του 1927, όπως δημοσιεύτηκε στην Εφημερίδα της Κυβερνήσεως από τον ιστοτοπο της Βουλής.
* Ιωάννης Καρακατσάνης. *[https://anemi.lib.uoc.gr/metadata/5/9/a/metadata-j3bq4b8dps91qj98qoamlnjdc0_1296128126.tkl Το νέον Σύνταγμα της Ελλάδος (του 1927): Μετά των επισήμων ερμηνευτικών δηλώσεων, πλήρους αναλυτικού πίνακος των άρθρων αυτού και ευρετηρίου]*. Αθήνα, 1930.
* Συλλογικό. *Κείμενα συνταγματικής ιστορίας* (δεύτερος τόμος, 1924-1974). Εκδόσεις Σάκκουλα, 1993.
* Αλέξανδρος Σβώλος. *Το νέον Σύνταγμα και αι βάσεις του πολιτεύματος*. Εκδόσεις Πυρσός, 1928.

Κατηγορία:Πολιτική της Ελλάδας
1927
Εγιαλέτι της Τρίπολης

Το **Εγιαλέτι της Τρίπολης** (οθωμανικά τουρκικά: *Eyālet-i Ṭrāblus-ı Şām*) ήταν διοικητική εδαφική οντότητα της Οθωμανικής Αυτοκρατορίας, η οποία περιελάμβανε την περιοχή της Τρίπολης του Λιβάνου. Η αναφερόμενη έκτασή του τον 19ο αιώνα ήταν 4.220 τ.χλμ.

Εκτεινόταν κατά μήκος της ακτής, από τα νότια όρια των βουνών Άμανου στα βόρεια, μέχρι το φαράγγι Μαμελτέιν στα νότια, που το χώριζε από την επικράτεια του σαντζακιού της Σιδώνας-Βηρυτού. 

Μαζί με τις κυρίως σουνιτικές μουσουλμανικές και μαρωνίτες παράκτιες πόλεις Λαττάκεια, Τζαμπλέ, Μπανιγιάς, Ταρτούς, Τρίπολη, Μπατρούν και Βύβλος, το εγιαλέτι περιελάμβανε την κοιλάδα Wadi al-Nasara (η κοιλάδα των Χριστιανών), τα βουνά Αν-Νουσαϊρίγια που κατοικούνταν από Αλαουίτες, καθώς και στις βόρειες περιοχές της οροσειράς του Λιβάνου, όπου η πλειοψηφία των κατοίκων ήταν Μαρωνίτες Χριστιανοί.

Η οθωμανική κυριαρχία στην περιοχή ξεκίνησε το 1516, αλλά το κράτος ιδρύθηκε μόλις το 1579, όταν δημιουργήθηκε από τις βορειοδυτικές συνοικίες των κρατών της Δαμασκού και του Χαλεπίου. Προηγουμένως, ήταν κράτος για λίγους μήνες το 1521.

Από την εποχή της Οθωμανικής κατάκτησης το 1516 έως το 1579, οι υποθέσεις του σαντζακιού ήταν υπό τον έλεγχο των Τουρκομανών «Ασάφ εμίρηδων του Γκαζίρ στο Κισραουάν. Όταν η επαρχία ανασυστάθηκε το 1579, μια νέα Τουρκομανική οικογένεια τέθηκε επικεφαλής, οι Σαϊφά, και κράτησαν την εξουσία μέχρι το θάνατο του πατριάρχη της οικογένειας, Γιουσούφ, το 1625. Οι Σαϊφά απολύονταν συχνά ως κυβερνήτες, κυρίως επειδή δεν εκπλήρωσαν τις οικονομικές τους υποχρεώσεις προς το κράτος, παρά επειδή ήταν επαναστάτες.

Από το 1800 έως το 1808, το 1810-20 και το 1821-35 κυβερνήτης της επαρχίας ήταν ο Μουσταφά Αγά Μπάρμπαρ.
## Παραπομπές


Τρίπολης
Κατηγορία:Ιστορία του Λιβάνου
Παλαμινί

Το **Παλαμινί** (, , ) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Γκαρόν
Κρυόβρυση Κοζάνης

Η **Κρυόβρυση** είναι οικισμός της Δυτικής Μακεδονίας στην Περιφερειακή Ενότητα Κοζάνης.

## Γενικά στοιχεία
Η Κρυόβρυση βρίσκεται στις βορειοδυτικούς πρόποδες του όρους Άσκιο (Σινιάτσικο), σε υψόμετρο 700 μέτρων ενώ απέχει 10 χλμ. Δ.-ΝΔ. από την Πτολεμαΐδα (έδρα του δήμου) και 39 χλμ. Β.-ΒΔ. από την Κοζάνη. Αξιοθέατο του χωριού είναι η εκκλησία του Αγίου Μάρκου του Ευγενικού, ο οποίος είναι μικρός, λιθόκτιστος, μονόκλιτος ναός, ρυθμού βασιλικής χωρίς τρούλο, με πυργοειδές καμπαναριό. Αναφέρεται επίσημα, μετά την απελευθέρωση, το 1918 με την παλιά της ονομασία από την Τουρκοκρατία ως *Ραδούνιστα* να προσαρτάται στην κοινότητα Εμπορίου και το 1927 να μετονομάζεται σε Κρυόβρυση. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Άρδασσα αποτελούν την κοινότητα Αρδάσσης, που ανήκει στη Δημοτική Ενότητα Αγίας Παρασκευής του Δήμου Εορδαίας και σύμφωνα με την απογραφή 2021 απογράφησαν 169 κάτοικοι ενώ με αυτήν του 2011 είχε 148.

## Εξωτερικοί σύνδεσμοι

* Το Πριγκιπάτο!!! Κρυόβρυση Κοζάνης στο https://www.youtube.com/.
* Αρχειακή περιγραφή για Κρυόβρυση (Κοζάνη)  στην Κοβεντάρειο Δημοτική Βιβλιοθήκη Κοζάνης.

## Παραπομπές


Κατηγορία:Δήμος Εορδαίας
Κατηγορία:Χωριά της περιφερειακής ενότητας Κοζάνης
Πτελεώνας Κοζάνης

Ο **Πτελεώνας** είναι οικισμός της Δυτικής Μακεδονίας στην Περιφερειακή Ενότητα Κοζάνης.

## Γενικά στοιχεία
Ο Πτελεώνας βρίσκεται σε απόσταση 10 χλμ. ανατολικά από την Πτολεμαΐδα (έδρα του δήμου) και 40 χλμ. βορειοδυτικά από την Κοζάνη ενώ στη βορειοανατολική άκρη του είναι τα Λιγνιτωρυχεία Πτολεμαΐδας, σε υψόμετρο 780 μέτρων. Η γειτόνευσή του με τα ορυχεία του λιγνίτη της ΔΕΗ και η επέκτασή τους είναι η αιτία που το χωριό  εγκαταλείπεται και θα μετεγκατασταθεί. Η ονομασία του χωριού οφείλεται στα αιωνόβια δέντρα πτελέας (ή φτελιάς) που υπάρχουν στην περιοχή. Στο κέντρο του χωριού δεσπόζει ο Ιερός Ναός του Ευαγγελιστή Ματθαίου, μια τρίκλιτη βασιλική που εγκαινιάσθηκε το 1971. Το 2004, έγινε μεγάλη κατολίσθηση, που παρέσυρε χιλιάδες τόνους χώματος από τις αποθέσεις της ΔΕΗ και σκέπασε το κοιμητήριο του χωριού. 

## Διοικητικά στοιχεία
Αναφέρεται επίσημα, μετά την απελευθέρωση, το 1918 με την παλιά της ονομασία από την Τουρκοκρατία ως *Χαρμπίνα* να ορίζεται έδρα της ομώνυμης νεοϊδρυθείσας κοινότητας. Το 1928 μετονομάζεται σε Φτελιώνας και τελικά το 1940 σε Πτελεών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί  κοινότητα, που ανήκει στη Δημοτική Ενότητα Πτολεμαΐδας του Δήμου Εορδαίας και σύμφωνα με την απογραφή 2021 απογράφησαν 17 κάτοικοι ενώ με αυτήν του 2011 είχε 36.

## Εξωτερικοί σύνδεσμοι

* Η τελευταία Θεία Λειτουργία στον Ιερό Ναό του Ευαγγελιστή Ματθαίου στον Πτελεώνα στον ιστότοπο https://e-ptolemeos.gr/.

## Παραπομπές


Κατηγορία:Δήμος Εορδαίας
Κατηγορία:Χωριά της περιφερειακής ενότητας Κοζάνης